ประเทศไทย สามารถลดเลิกใช้พลาสติกใช้ครั้งเดียวทิ้งได้อย่างเข้มข้นในรูปแบบสมัครใจ โดยปีนี้จะสามารถเลิกใช้พลาสติกหุ้มฝาขวดน้ำดื่มได้หมดในปีนี้
ประเทศไทย สามารถลดเลิกใช้พลาสติกใช้ครั้งเดียวทิ้งได้อย่างเข้มข้นในรูปแบบสมัครใจ โดยปีนี้จะสามารถเลิกใช้พลาสติกหุ้มฝาขวดน้ำดื่มได้หมดในปีนี้               นายวิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อม ในฐานะประธานคณะอนุกรรมการบริหารจัดการขยะพลาสติก กล่าวว่า ปัญหาขยะพลาสติกกลายเป็นวิกฤติด้านสิ่งแวดล้อม สำคัญของโลกที่หลายประเทศให้ความสำคัญ โดยประเทศไทยช่วง 10 ปีที่ผ่านมา มีขยะพลาสติกเกิดขึ้นประมาณร้อยละ 12 ของปริมาณขยะที่เกิดขึ้นทั้งหมด หรือประมาณปีละ 2 ล้านตัน แต่สามารถนำกลับไปใช้ประโยชน์ได้เพียงเฉลี่ยปีละ 0.5 ล้านตันเท่านั้น จากการดำเนินมาตรการอย่างเข้มข้นในรูปแบบสมัครใจลดเลิกใช้พลาสติกแบบใช้ครั้งเดียว ควบคู่กับการบังคับใช้กฎหมายที่เกี่ยวข้องในอนาคต ภาพรวม 1 ปีที่ผ่านมาหน่วยงานภาครัฐและภาคเอกชนให้ความร่วมมือย่างดี ทั้งการเลิกใช้พลาสติกหุ้มฝาขวดน้ำดื่ม โดยผู้ผลิตน้ำดื่มรายใหญ่ 5 รายใหญ่ ร่วมกันเลิกใช้แคปซีล ตั้งแต่วันที่ 1 เมษายน 2561 ถือเป็นการเลิกใช้แคปซีลถึงร้อยละ 80 ส่วนที่เหลืออีกร้อยละ 20 ในกลุ่มผู้ผลิตรายย่อย คาดว่า ภายในสิ้นปีนี้จะเลิกใช้แคปซีลได้ครบ 100 เปอร์เซ็นต์ สำหรับพลาสติกไมโครบีด สำนักงานคณะกรรมการอาหารและยา (อย.) ได้ออกประกาศห้ามผลิต นำเข้า และจำหน่ายเครื่องสำอางที่มีส่วนผสมของพลาสติกไมโครบีด ภายใต้ประกาศกระทรวงสาธารณสุข                สำหรับการควบคุมผลิตภัณฑ์พลาสติกไม่ให้มีส่วนผสมของสารอ็อกโซ่ สำนักงานมาตรฐานผลิตภัณฑ์อุตสาหกรรม (สมอ.) ได้ออกประกาศห้ามนำเข้า ผลิต และจำหน่าย สารอ็อกโซ่ ส่วนการลด เลิกใช้ถุงพลาสติกหูหิ้ว กล่องโฟมบรรจุอาหาร แก้วพลาสติก และหลอดพลาสติกภายในปี 2565 ในเบื้องต้นดำเนินงานโดยสมัครใจทั้งในหน่วยงานภาครัฐและเอกชน เช่น มาตรการลด และคัดแยกขยะมูลฝอยในหน่วยงานภาครัฐ การลดเลิกใช้พลาสติกแบบใช้ครั้งเดียวในห้างสรรพสินค้า ซุปเปอร์มาเก็ต ร้านสะดวกซื้อ ร้านเครื่องดื่มชาหรือกาแฟโดยมีรูปแบบกลวิธีที่หลากหลาย